Hunsail - Laser EB: Nagyon péntek
Laser EB: Nagyon péntek
2017. Okt. 07. 07:44
A barcelonai Laser Európa-bajnokság harmadik versenynapja magyar szemszögből nehezen alakulhatott volna rosszabbul. Vadnai Benjamin már csütörtök este lázas volt, elkapott valamilyen vírusos fertőzést, szóba sem jöhetett, hogy versenyezzen. A többiekkel a szél babrált ki ezen a balszerencsés pénteken.
A csütörtöki remek időjárás után újra az a gyenge keleti fújt, mint szerdán az első és a második futamon, csak sokkal hektikusabban. A pálya hatalmasakat billent, vagyis a durva szélfordulókkal érkező frissülések nem terjedtek le a pálya minden szegletébe, így aki rossz oldalt választott, aránytalanul is sújthatta az ott váratlanul leálló, míg az ellenkező oldalnak kedvezően forduló és frissülő szél. Ebből az "élményből" pedig mindhárom versenyzőnknek bőven jutott az ezen a napon rendezett két futamon.
Női Laser Radialban Érdi Mári mindkétszer 33. helyen ért célba, Laser Standardben Vadnai Joni 21. és 49. lett, míg Radialban Veisse Zoli helyezései: 42. és 47.
overall_LaserRadialMen_7races.pdf (2017. október 7., szombat 7:31:25)
overall_LaserRadialWomen_7races.pdf (2017. október 7., szombat 7:31:17)
overall_LaserStandard_7races.pdf (2017. október 7., szombat 7:31:18)